Sep 20,2016
కింగ్‌ఫిషర్‌ లాగే ఎగిరిపోయాడు
                       ముంబయి : ప్రముఖ లిక్కర్‌డాన్‌, కింగ్‌ఫిషర్‌ ఎయిర్‌లైన్స్‌ అధిపతి విజరు మాల్యా ఆయన కంపెనీ పేరుకు తగ్గట్లుగానే కింగ్‌ ఫిషర్‌ పక్షిలాగే దేశ సరిహద్దులు దాటి ఎగిరిపోయారని బాంబే హైకోర్టు వ్యాఖ్యానించింది. సర్వీస్‌ ట్యాక్స్‌ విభాగం మాల్యాపై దాఖలు చేసిన పిటిషన్‌పై విచారించిన జస్టిస్‌ ఎస్‌ సి ధర్మాదికారి, బీసీ కోలాబ్వాల్‌తో కూడిన ధర్మాసనం పై విధంగా పేర్కొంది. చరిత్రలో ఇంతకంటే సరిపోలిన పేరును ఎవరూ తన కంపెనీకి పెట్టలేరేమెనని పేర్కొంది. ఎందుకంటే కింగ్‌ఫిషర్‌ చాలా దూరం ఎగరగలదని, దానికి సరిహద్దులు లేవని, తనను ఎవరూ ఆప లేరని ఆ పక్షికి తెలుసునని, అచ్చం అలాగే మాల్యాను ఎవరూ నిరోధిం చలేకపోయారని న్యాయమూర్తి అన్నారు. మాల్యా రూ.532 కోట్ల సర్వీస్‌ ట్యాక్స్‌ను చెల్లించాల్సి ఉందని అ శాఖ అధికారులు కోర్టుకు తెలిపారు.
మీ స్నేహితులకు రికమెండ్ చెయ్యండి